Ցավոք, հենց առաջին րոպեին Գեւորգը բախվեց դարպասապահ Լորիայի հետ ու ծանր վնասվածք ստացավ: Բժիշկ Կարեն Ստեփանյանի փոխանցմամբ՝ նախնական տվյալներով նա ստացել է ծնկի խաչաձեւ կապանների մասնակի պատռվածք եւ մենիսկի վնասվածք: Պետք է ենթադրել, որ նման պարագայում ապաքինումը շաբաթներ կտեւի: Ինչ վերաբերում է խաղային այդ դրվագին, ապա կրկնպատկերն ուշադիր դիտելուց հետո ակնհայտ է դառնում, որ բռունցքներով առաջ նետված Լորիան իրականում գնդակին չի հասնում, փոխարենը «հնձում է» Ղազարյանին: Մակեդոնացի մրցավար Ստավրեւը միանգամայն կարող էր ու նաեւ պարտավոր էր 11-մ նշանակել, սակայն, ըստ էության, չհամարձակվեց այդպես կանխորոշել հանդիպման ելքը: